n_a

Kusoma ufahamu

Bila shaka wengi mtakubaliana nami kuwa ufanisi katika maisha ni jambo ambalo kila mtu huwania. Kama ni hivyo basi, sina budi kuwaarifu kuhusu ufanisi na maendeleo ya hapa na pale katika jamii ya Mbita.

Shule ya wavulana ya Mbita mwaka huu "imetunukiwa tuzo ya pongezi kutokana na jitihada zake katika harakati za kielimu. Matokeo ya mtihani ya mwaka jana ni ya kuvutia na kutia moyo zaidi. Naam, mgaagaa na upwa hali wali mkavu.

Kwa kuwakumbusheni tu, katika mtihani huo matokeo yalikuwa kama yafuatayo. Waliopata daraja la Awalikuwa wanafunzi thelathini na wanane. Waliopata daraja B ni wanafunzi wanne. Na wawili hawakufanya mtihani kutokana na masuala au matatizo yaliyo katika upande wa pili wa uwezo wetu. Hao hawakuorodheshwa katika kigezo chochote. 

Hili si jambo la kupigiwa domo tu sharti liwekwe katika kitendo cha kumbukumbu. Hivyo basi kwa mintarafu ya maelezo ya mwalimu mkuu, “sherehe” kabambe zimeandaliwa ili kutoa tuzo na zawadi mzomzo kwa waliofanya vizuri. Tamasha zenyewe zimepangwa kufanywa katika uwanja mkuu wa shule mnamo tarehe kumi mwezi wa nne.